ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
9 ต.ค. 2558

สรุปภาวะตลาดภาคเช้า : SET หนุนด้วย Fund flow – SET ขึ้นทะลุ 1400 จุด แรงหนุนที่ชัดเจนสังเกตได้จาก กลุ่มที่มีน้ำหนักต่อตลาดมายกแผง รวมถึงเงินบาทที่แข็งค่าอย่างรวดเร็ว ตีความอะไรไปไม่ได้เลย นอกจากกระแส Fund flow ไหลเข้า หลังรายงานประชุมเฟดเมื่อคืนระบุยังไม่รีบขึ้นดอกเบี้ย ตามด้วยดอลลาร์สหรัฐที่มีทิศทางอ่อนค่า หนุน SET บวกปรอทแตกขึ้นทะลุ 1400 จุด ในที่สุด มาปิดตลาดภาคเช้าที่ระดับ 1414.81 จุด, +22.66 จุด ด้วยมูลค่าซื้อขายที่ระดับ 2.8 หมื่นลบ. กลุ่มหลักปิดบวกถ้วนหน้า โดยพลังงาน แบงก์ และ ICT ปิดบวก +2.5%, +2.1% และ +1.8% ตามลำดับ ด้านตลาดภูมิภาคเขียวขจี
กลยุทธ์ที่แนะนำ :ช่วงบ่าย: มีโมเมมตัมขึ้นได้ถึงบริเวณ 1418-1420 จุด แต่หลังจากนั้นอาจทรงตัวไปจนถึงมีแรงขายทำกำไรออกมา จากสัญญาณทางเทคนิคในระยะสั้นที่ร้อนแรง โดยมีจุดติดตาม คือ 1408 จุด หากต่ำกว่าจะเริ่มเป็นสัญญาณชะลอตัวที่ชัดขึ้น กลยุทธ์ แนะนำขายทำกำไรบางส่วนบริเวณแนวต้านที่กำหนด หรือเมื่อ SET ต่ำกว่า 1403 จุด ทั้งนี้ หุ้นแนะนำตามสัญญาณเทคนิค ได้แก่ RCI (รับ 5.05 ต้าน 5.50 Cut 4.86) และ SAWAD (รับ 37.75 ต้าน 40.00 Cut 36.25)